16 Mohlala wa Josefa o re ruta kamoo re swanetšego go arabela ka gona ge ba bangwe ba re kweša bohloko. Josefa le moratho wa gagwe e be e le bona feela barwa ba Jakobo le Ragele. Jakobo o be a na le barwa ba bangwe ba lesome, eupša o be a rata Josefa go ba feta ka moka. Seo se ile sa dira gore ba jele Josefa mona. Ge e le gabotse, ba ile ba mo hloya kudu mo e lego gore ba ile ba mo rekiša gore e be lekgoba, ke moka a išwa Egipita. Ka morago ga nywaga e mentši, kgoši ya Egipita e ile ya nea Josefa maemo a phagamego kudu nageng yeo ka gobane e be e kgahlwa ke mošomo o mobotse wa Josefa. Ka morago, bana babo Josefa ba ile ba tla Egipita go tlo reka dijo ka baka la tlala. Ge ba bona Josefa, ga se ba ka ba mo tseba, eupša yena o ile a ba tseba. Le ge ba ile ba mo swara gampe, ga se a ka a ba otla. Go e na le moo, o ile a ba leka gore a bone ge e ba ba tloga ba fetogile. Ge Josefa a lemoga gore ba tloga ba fetogile, o ile a ba botša gore ke yena ngwanabo bona. Ka morago ga moo o ile a ba homotša gomme a re: “Le se ke la boifa. Ke tla nea lena le bana ba lena ba banyenyane dijo.”—Genesi 50:21.